KLUBI 700
Hiiglaslik kasvaja vasakus neerus
ja hiljem veelgi enam halbu uudiseid -
mõlemad kopsud kaetud haiguskolletega.
Gregory oli neeruvähi diagnoosist meeleheitel.
Samas igatses ta nii väga elada.
Miks ta siis ravist loobus?
Saame kohe teada.
Kuulda, et mul on vähk.
See oli masendav, sest ma polnud kunagi olnud haige.
68-aastane Gregory ei mäletanud, et ta oleks kunagi haige olnud.
Nüüd aga ütlesid arstid, et ta vasakus neerus on suur kasvaja.
Nad olid kindlad, et tegu on vähiga.
See oli masendav.
Väga, väga raske.
Arstid arvasid, et parim lahendus on eemaldada kasvaja kogu neeruga
ning panid aja operatsiooniks kirja.
Hakkasin palvetama, uskudes, et Jumal kõrvaldab selle vähi.
Uskusin, et Jumal on opi ajaks selle kasvaja juba eemaldanud
ja minuga saab kõik korda.
Palusin, et saaksin terveks.
Kuid enne operatsiooni tõi läbivaatus veelgi halbu uudiseid.
Haiguskolded olid ka kopsudes, mis andis aimu vähi levikust.
Olin murtud.
On lausa võimatu kirjeldada, kuidas end tundsin.
Siis aga kuulsin Jumalat ütlemas täiesti selge häälega:
"Olen teadlik sellest kõigest."
ja rahu tuli koheselt mu üle.
Tänu Jumala armule kadus ka meeleheide
ja tunne, et minuga on kõik.
Kõikehõlmav rahu tuli mu üle.
Arstid otsustasid plaanitud operatsiooni ära teha.
Mõni nädal hiljem saadeti Greg kopsude pärast
onkoloog Ted Logani juurde.
Nägime mõlemas ta kopsus üha suurenevaid haiguskoldeid
ja see oli väga muret tekitav.
See viitas metastaatilisele neeruvähile.
Dr Logan selgitas Gregoryle ravivõimalusi.
Sh keemiaravi.
Kuid need ostnuks vaid lisaaega,
ilma haigust tegelikult ravimata.
Inimeste toimetulek metastaatilise neeruvähiga on erinev.
Osad on juba mõne kuu pärast surnud,
samas kui teised elavad aastaid.
Kui need äärmused kokku panna, annab keskmiseks ajaks 10-12 kuud.
Gregory mäletab oma sõitu koju.
Tundsin end kui märja plekina maas.
Taaskord meeleheitel ja maatasa.
Pisarad lihtsalt voolasid mu palgel ja ma ei suutnud seda peatada.
Siis aga kuulsin Jumalat ütlemas mulle: "Aja see välja!
Aja välja kurvastuse ja lootusetuse vaim."
Nii ütlesin sõites: "Jeesuse Kristuse naatsaretlase nimel
ma ajan need endast välja!"
ja rahu tuli koheselt mu üle
ja nutmine lakkas.
Koju jõudes jagas ta uudiseid oma naisega.
Hirm tuli mu üle.
Aga sellest rääkides ütles Gregory: "Minuga saab kõik korda.
Minuga saab kõik korda.
Ära muretse selle pärast!"
See on see, kuidas ta mind julgustas.
Olles kaalunud oma võimalusi ja keemiaravi kohutavaid kärvalnähte,
otsustasid nad ravist loobuda, olles teadlikud selle tagajärgedest.
Pean tõdema, et enamusel, keda olen ravinud,
ei ole läinud väga hästi.
Gregory ja ta naine uskusid aga midagi muud.
Nad pöördusid tervenemiseks palve ja Jumala Sõna poole.
Kogusin kokku 70 piiblisalmi,
mis räägivad lootusest, elust, päästest ja rahust.
Rääkisin igal võimalikul juhul Jumala Sõna välja.
Joh.15:7: "Kui te jääte minusse ja minu sõnad jäävad teisse,
siis paluge, mida te iganes tahate, ning see sünnib teile."
Joh.14:13: "Mida te iganes palute minu nimel, seda ma teen,
et Isa saaks kirgastatud Pojas."
"Mida iganes te palute, ma teen seda."
Kuulusime ühte palvegruppi, kust saime nii palju julgustust.
Mul oli kõikjal palju palvesõdureid.
Ime hakkas sündima.
Usk, mida juba omasin, hakkas kasvama selliselt,
et ma ootasin juba tervenemist.
Ootasin, et saan terveks ja kuulen häid uudiseid.
Gregory läks 2 kuud hiljem
vereproove andma ja läbivaatust tegema.
Dr Loganil oli talle uudiseid.
See oli üllatav leid,
aga samas mitte midagi sellist, mida ma poleks varem olnud näinud.
See lihtsalt on väga haruldane.
Kopsus olevad kolded olid kokku kuivanud.
Gregoryle öeldi lausa,
et need on mõõtmiseks liiga väikesed.
Hüppasin püsti ja hõiskasin täiest kõrist.
Nii kõvasti, et kõik kiinikus olnud mind kuulsid.
Hüüdsin: "Aitäh Issand! Teadsin, et tervendad mu."
Meditsiiniliselt nimetatakse seda spontaanseks taandumiseks.
Gregory ja ta naise jaoks oli aga tegu palvevastusega.
Jumala Sõna, mida olin aastaid tundnud,
muutus korraga väga reaalseks.
Tervenemine ja Jumala vastused muutusid reaalseks.
See, kui oluline on uskuda Jumalasse kogu oma südamest,
sai väga reaalseks.
See kõik juhtus 2016. aastal.
Kõiks arstlikud kontrollid peale seda pole näidanud ühtki märki vähist.
Gregory ja ta naine panevad selle Jeesuse Kristuse väe arvele.
Jeesusega on alati lootust, mistõttu paluge Ta poole.
Ärge lõpetage, isegi, kui vahel tundub, et midagi ei juhtu.
See ei tähenda veel, et kunagi ei juhtu.
Kui Jumal ei vastagi kohe, õpime vähemalt ootama Ta järele.
Igakord, kui usud Jeesusesse ja palud Ta poole, Ta kuuleb.
Milline erakordne lugu!
Kui me palume, siis Issand tervendab.
"Paluge, mida iganes te soovite ja ma teen seda,
et mu Isa taevas saaks austatud."
Jumal saab selle eest au, kui sellised imelised asjad sünnivad.
Gregory pidi selleks küll teatud etapid läbi tegema
ja üheks selleks etapiks oli ka hävitava diagnoosi saamine.
Kui ikka kuuled, et su neeruvähk on edasi arenenud
ja kolded on juba kopsudes,
siis iga arst ütleks, et see on sisuliselt surmaotsus
ja kõik oma asjad tuleb korda seada.
Gregory jäi sellesse kinni,
aga Jumal käskis selle vaimu välja ajada.
Nii ütleski ta auto roolis haigusele:
"Ma sõitlen sind ja ajan su välja oma elust.
Ma ei lase surmavaimul hõljuda enda üle
ega hakka juba ette leinama.
Ma kavatsen kuulutada Jumala au
ja Tema läbimurdeid ning lahendusi selles olukorras."
Ja ta koges korraga ülevoolavat rahu.
Sina võid teha seda sama.
Sa võid murda selliste asjade väe oma elu üle.
Seejärel aga sööbis Gregory Jumala Sõnasse,
otsustades seista sellel, et imelised asjad saaks sündida.
Me saame ka täna siin saates palvetada te eest.
Olete saatnud meile oma palvesoove ja osad neist on siin ka minuga.
Üks, mis haakub just nähtud looga.
Keegi vajab neerude tervenemist.
Tal on neeruhaigus, mistõttu neerud ei toimi hästi.
Keegi palub tervenemist valulikust nahalööbest.
Tean täpselt, mida tunnete, sest olen ise selle läbi teinud,
kuid ma sain ka terveks.
Jumal puudutas mind ja kogu valu lahkus koheselt.
Keegi palub tervenemist posttraumaatilisest stressihäirest.
Seda nii sõjaväelastele kui tsiviilisikutele.
Palutakse Jumala jumalikku rahu ja kaitset Iisraelile
ning selle rahvale.
Mul on ka mõned palvesoovid.
Keegi palub hoitud ja turvalist rasedusaega ja sünnitust.
Palve tervenemiseks reumatoidartriidist
ja luuhõrenemisesest.
Samuti astmast ja uneapnoest.
Üks mees palub Jumala rahu ja varustamist,
kuna on kaotanud kõik talle olulise - naise, pojad, kodu ja ka tervise.
Aga palugem siis ja te liituge koos meiega.
Toome Jumala ette kõik oma vajadused,
tehes seda sama, mida Gregory tegi.
"Mida iganes te palute minu nimel, seda ma teen."
Nii oleme Ashley'ga palves ühel meelel.
Piibel ütleb, et kus kaks või kolm on Jeesuse nimel koos,
seal on Tema nende keskel ja teeb, mida palutakse.
Nii saame tuua kõik oma vajadused Jumala ette
ja teie seal telerite taga, saate paluda iseenda eest,
pannes näiteks oma käe selle kehaosa peale,
mis vajab tervenemist.
Oleme kõik ühel meelel palves ja Jumal teeb kõik ülejäänu.
Palugem.
Issand, me toome vaatajate vajadused Su ette just praegu,
kui ka me vaatajad panevad oma käed
tervenemist vajavate kehaosade peale
Nõustume nendega palves,
paludes Sind, Jumal,
et puudutaksid, tervendaksid ja vabastaksid neid Jeesuse nimel.
Isa, me palume selle neeruhaiguse pärast,
nahalööbe, posttraumaatilise stressihäire
ja kõigi muude häirete eest.
Kõikväeline Jumal - siruta oma käsi ja tee imesid!
Issand, me austame seda, mida Gregory tegi
ja kuulutame seda sama ka iseendi ning kõigi vaatajate üle.
Me ajame välja iga kurvastust toova vaimu
ja surma vaimu.
Me ajame välja haiguse ja depressiooni vaimu.
Just praegu, Jeesuse nimel.
Me kuulutame õigust, rahu ja ka rõõmu Püha Vaimus.
Las Su rõõm täita Su rahvast just praegu.
Ashley, mida Jumal sulle näitas?
Usun, et meid vaatab keegi Gladys.
Te maadlete kroonilise obstruktiivse kopsuhaigusega,
kuid kogen, et Jumal tervendab teid just praegu.
Puudutage oma rinda ja kopse
ning tundke, kuidas Jumala tuli ajab selle välja.
Me ajame selle välja Jeesuse nimel!
Kõnelege sellele haigusele ja ajage see välja Jeesuse nimel.
Te saate terveks Jeesuse võimsal nimel.
Lihtsalt võtke see vastu.
Kellelgi on veresoontes mingi ummistus
ja seda teie lauba piirkonnas.
Ma pole kunagi varem midagi sellist kuulnud,
aga te teate täpselt, millest ma räägin.
See on peamiselt paremal pool otsmikku
ja on põhjustanud teile erinevaid probleeme.
Jumal on võimeline taastama sealse vereringe,
mistõttu taastugu kõik just praegu Jeesuse nimel!
Las kõik rõhumine ja valu lahkuda teist Jeesuse nimel.
Taastugu täielik ja täiuslik verevool läbi teie ihu.
Jeesuse nimel.
Kellelgi on veel kehv vereringe
ja te mõtlete: "Palun mainige pahkluid."
Te pahkluud on kehva vereringe tõttu meeletult paistes,
kuid Jumal saab teid tervendada.
Tervendada te lümfisüsteemi ja kõik vereringega seonduva.
Tehke midagi, mida te enne ei suutnud.
Tunnete, kuidas üks surin läbib te jalgu just praegu.
Te saate taastatud ja terveks Jeesuse nimel.
Pahkluud võtavad oma normaalse kuju.
Saage terveks ja vabaks kõigest, mis teile muret valmistab.
Usun, et meid vaatavad inimesed, kellele on põlvedes artriit.
Jumal tervendab selle just praegu.
Osa inimesi pole ehk kindlad, kas Jumal ikka suudab imet teha,
mistõttu paluge Püha Vaimu, et Ta aitaks teid te uskmatuses.
Paluge: "Jeesus, aita mind!" ja Ta annab teile jõudu uskuda.
Lihtsalt seiske kindlana Jumala Sõnal, sest Ta tervendab teid just praegu.
Just praegu, Jeesuse nimel.
Issand, me täname Sind,
et andestad meile kõik meie üleastumised
ja tervendad kõik meie haigused.
Sa vabastad meid patu ja surma needusest.
Sa vabastad meid, et võiksime kiita Sind.
Ole koos meiega, Jeesuse nimel.
Aamen ja aamen.
Anna meile teada, kui Jumal on sind puudutanud.
See on meie eesõigus palvetada koos sinuga,
mistõttu võta meiega ühendust.
Mida numbrid 1, 2, 3 Piiblis tähendavad
ja mida need õpetavad meile Jumala kohta?
Pastor ja autor Troy Brewer
paljastab meile numbrite taga peituva saladuse,
Esmalt aga lugu holokaustis ellujäänud naisest,
kes elab täna Iisraelis
ja kes jagab imest, mis tõi talle rõõmupisarad silma.
Kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
hispaania,
saksa,
prantsuse keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Kui sakslased ta kodumaale Valgevenesse sisse tungisid,
võitles Veera pere sellele vastu.
Sõja lõppedes oli ta unistuseks kolida Iisraeli
ja aastaid hiljem see unistus ka täitus.
Ometi pidi ta ellujäämise nimel võitlema.
Veera on lesk ja holokaustis ellujäänu.
Ta pere põgenes getto eest
ja liitus vastupanuvõitlejatega Valgevene metsikus looduses.
Meil oli väga vähe süüa ja talved olid väga, väga külmad.
Paljud surid lumes
ja valitses pidev hirm natsidele vahele jäämise ees.
Veera abiellus peale sõda ühe oma kaasvõitlejaga.
Nad tahtsid Valgevenest lahkuda, aga ei pääsenud läbi raudse eesriide.
Lõpuks, 1991. aastal, avanes neil võimalus kolida Iisraeli.
Jah, see oli mu unistus siia tulla,
aga samas oli ka raske alustada uue eluga.
Veera abikaasa suri hiljuti vähi tõttu.
Elu muutus veelgi raskemaks, kui Veera avastas üks päev koju tulles
et veetorud on lõhkenud.
Vesi oli kõikjal ja ma ei teadnud, mida teha.
Ma poleks iial suutnud maksta selle parandamise eest
ja see oli masendav.
CBN Iisrael leidis aga koheselt firma ja maksis täienisti kõik remondikulud.
Olin nii õnnelik, kui mulle öeldi, et torud ja põrand tehakse korda.
See tõi rõõmupisarad silma.
Olite mu ainus lootus, et see asi korda saada
ja omada majas taas vett.
See on ime!
Kuulsime ka, et Veera ahi oli lakanud aastaid tagasi töötamast.
Nii ostsime talle ka uue ahju.
Ühtlasi viime talle regulaarselt toitu ja veedame temaga aega.
See, mida minu ja teiste ellujääjate heaks teete,
tähendab nii palju.
Osutate reaalset abi
ja on imeline teada, et keegi hoolib meist.
Milline õnnistus tunda teiesuguseid inimesi!
Kui olete Klubi 700 liikmed, siis see tänu kuulub teile.
Teie olete osa kõigest, mida me üle maailma teeme.
Kindel osa teie annetustest läheb CBN'i rahvusvahelisse töösse
ja teine osa ühingu "Operatsioon Õnnistus" töösse.
Olete osa kõigist nende töödest.
Jumala Sõnas peitub vägi ja numbrid on osa selle keelest.
Pastor ja autor Troy Brewer räägib numbrites peituvast väest.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Sul on kõik, mida arvasid õnneks vaja minevat.
Paljutõotav karjäär,
palju sõpru
ja üha kasvav pere.
Ometi tundub elu tühi. Midagi on nagu puudu.
Vaid Jumal saab anda elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata saadet "Klubi 700".
Numbritel pole me üle mingit erilist väge,
aga kui Jumal kasutab numbreid, omab Ta Sõna erakordset väge.
Troy Brewer'i kireks on
aidata inimestel mõista numbrites peituvat väärtust,
aga see pole veel kõik.
Troy Brewer on rajanud Texases koguduse "Avatud uks" (Open Door).
Talle meeldib aidata vajadustes lapsi
ja õppida Jumala kohta nii palju, kui võimalik.
Troy ja ta abikaasa toidavad nii vaeseid,
kui päästavad ka seksikaubanduse ohvreid.
Nende kogudus ja teenistus päästavad kuus 100 tüdrukut,
kes on kupeldatud välismaale seksiorjadeks.
Ühtlasi toitsid nad möödunud aastal 120 000 inimest.
Troy igatsus aidata inimesi ja hoida Jumala ligi
ei piirdu aga vaid sellega.
Tema raamat "Jutlustavad numbrid" räägib numbrite tähendusest Piiblis.
Numbrid räägivad meile Jumala kohta rohkem,
kui oleksime eales arvanud.
Tere tulemast taas me saatesse Troy Brewer!
Tore, et olete siin! - Tore teidki näha. Kuidas läheb?
Mul läheb suurepäraselt! Aitäh, et olete siin.
Räägime täna te huvist numbrite piibelliku tähenduse vastu.
Kust see kõik alguse sai?
Esimest korda Jeesusesse armudes ei teadnud ma väga midagi.
Nähes aga Piiblis erinevaid numbrilisi mudeleid
ja väärtust, mille Jumala Sõna teatud numbritele omistab,
mõtlesin, et pean neid siis ka kõrgelt hindama.
Piibliloos, kui Jeesus käskis võrgud välja visata
ja Piibel üleb, et nad tõmbasid välja täpselt 153 kala,
siis mõtlesin, et see number peab tähendama midagi
läbi kogu Jumala Sõna.
See tähendab alati ühte ja sama ja esindab Jumala poegi.
See oli nii põnev, et vaatasin läbi kõik neli evangeeliumi.
Lugesin kokku kõik inimesed, kelle Jeesus jumalariiki juhtis
ja teate, mis? Neid oli täpselt 153 inimest.
Evangeeliumites on 153 juhtumit, kus Jeesus juhtis kellegi jumalariiki.
Tooge veel näiteid.
Mida numbrid 1, 2 ja 3 Piiblis tähendavad või ka tähistavad?
"1" esindab ühtsust. Seda läbi kogu Piibli.
"2" esindab ustavat tunnistajat.
Seetõttu saatis Jeesus jüngrid kahekaupa välja
ja seetõttu on ka Ilmutuse raamatus kaks tunnistajat.
"3" tähendab täiuslikku lõpuleviimist.
See kätkeb endas välis- ja siseõue, kõige pühamat paika;
minevikku, olevikku ja tulevikku;
usku, lootust, armastust.
Nähes ükskõik, kus, mingit tervikut, lööb Jumal sellele nö 3-pitseri peale.
Kuidas nende numbrite uurimine meid Jumalale lähemale toob?
Alles hiljaaegu oli kuupäev 9.09.2019,
mispeale mõtlesin, peitub ka selles mingi tähendus?
Ehk siis, kuidas numbrite piibelliku tähenduse uurimine
meid Jumalale lähemale toob?
See on nii isiklik.
Kõik meie elus on mõõdetud, kaalutud, nummerdatud
ja kõik need asjad peavad tooma au Jumalale.
Nii on. Need kõik on mõeldud Jumala auks.
Täna on huvitav päev - 13 ja reede.
Pajud mõtlevad: "Appi, number 13!"
Aga mida see tähendab?
Läbi kogu Jumala Sõna viitab nr 13 mässumeelsusele.
Piiblis on Sõna "mässaja" mainitud 13 korda.
Saamaks teada, mida "13" Piiblis tähendab,
piisab, kui avada Piibli 13. peatüki 13. salm
ehk 1 Moosese 13:13 on öeldud:
"Aga Soodoma mehed olid väga pahad
ja patused Issanda ees."
Mida see tähendab?
See on seotud usust taganemisega
ja Jumala vastu, mitte Tema poolt seismisega.
Kui seisame koos Jumalaga, on mässumeelsus isegi väga hea asi.
Seetõttu lõid ka Britid USA's algselt 13 kolooniat.
Aitäh sõbrad Suur Britanniast - armastame teid!
Alamo lahing kestis samuti 13 päeva.
Martin Luther King Jr'i mõrvapäeva ja Alabama bussiboikoti vahele
jäi täpselt 13 aastat.
Seistes Jumalaga mässame me maailma vastu.
Kui aga seisame Jumala vastu,
meeldib Jumalale pitseerida me mässu numbriga 13.
Huvitav.
Te teine kirg on päästa seksikaubanduse ohvreid.
Rääkige sellest ka veidi.
Mulle meeldis toita inimesi juba 30 aastat tagasi.
Teeme seda ülemaailmselt.
Külastame missioonide käigus
prügimägesid ja teisi hulle kohti.
Kuna olen keskealine, valgenahaline USA mees,
siis inimesed arvasid, et olen järelikult seksiturist.
Nii toodi mu juurde noori tüdrukuid ja küsiti, kas tahan neid?
Esimesed korrad, kus see juhtus, olin täiesti šokis.
Hiljem aga juba ootasin selle juhtumist.
Palusin, et Jumal aitaks mind,
et kui mulle tuuaksegi keegi, et saaksin siis neid aidata.
Nii ütlesin ka: "Jah, ma tahan neid."
Võtsime need tüdrukud, viisime autosse, panime uksed lukku
ja ütlesime, et nad mäletavad seda päeva elu lõpuni,
kuna see on see päev,
mil Jeesus saatis meid neid vabastama.
Ja siis me viisime nad ühte oma lastekodusse,
mida meil on üle maailma umbes 12.
Mis peale nende päästmist ja lastekodusse viimist saab?
Meil pole ühte kindlat stsenaarumi.
Kogu protsess tugineb vägagi palju suhtlemisele.
Peame armastama ja tundma neid ning kandma hoolt nende eest.
Paljudel neist teismelistest, keda oleme päästnud,
on täna juba endal lapsed.
Päästsime hiljaaegu ühe 17-aastase tüdruku,
kellel oli juba viis last.
Nii pidime pühenduma sellele, et kanda elu lõpuni nende eest hoolt.
See on pikaajaline pühendumine.
Teil on ka väga suur inimeste toitmise teenistus,
mis kõik sai alguse ühest kingapaarist?
Rääkige ruttu see lugu.
Olime Mehhikos,
kus võtsin kingad jalast ja andsin mehele, kel polnud kingi.
Küsimus polnud selles, et olin nii püha,
vaid selles, et mul on hullult suured jalad
ja sel mehel olid ka hullult suured jalad,
mistõttu mu kingad läksid talle jalga.
See kõik juhtus reedel.
Järgmisel esmaspäeval helistati mulle teie saatest,
kuna oleme koostööpartnerid.
Operatsioon Õnnistus helistas mulle
ja küsis, kas tahaksin veokitäit kaupa?
Olin nõus, teadmata, mis seal on.
Nii sõitis suur veok me õuele, kus oli sees 16 000 paari jalanõusid.
Nii et ma andsin ühel reedel oma kingad ära
ja täpselt nädal hiljem andis Jumal mulle 16 000 paari vastu.
Jumal oskab selliseid asju, kas pole? - Täiega.
Suur tänu, et olite täna meiega!
Troy raamat "Jutlustavad numbrid" on tellitav internetist.
Tänud tulemast! - Tänan!
Lõpetuseks aga 1. Korintlastele 15:57:
"Aga tänu olgu Jumalale,
kes meile võidu annab meie Issanda Jeesuse Kristuse läbi!"
Me peame mõistma, et see võit on juba võidetud.
See sai võidetud Kolgata ristil 2000 aastat tagasi.
Te võit on juba olemas.
Peate vaid minema Jeesuse ja Ta risti juurde
ning mõistma, et Ta võit kuulub ka teile.
Olge õnnistatud ja näeme taas!
RÕÕM - PÜÜA SEE KINNI!
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas